#### E L Ő T E R J E S Z T É S

**A Városstratégiai, Idegenforgalmi és Sport Bizottság**

**2023. május 23-i ülésére**

**Javaslat a Szombathely város területén lévő szelektív hulladékgyűjtő szigetek működtetése felülvizsgálatára**

Szombathely város közigazgatási területén lévő 79 szelektív hulladékgyűjtő sziget közül a szigetek használatából eredő kedvezőtlen tapasztalatok miatt az évek folyamán a Tisztelt Bizottság több hulladékgyűjtő sziget üzemeltetésének szüneteltetéséről döntött.

Az egyes szigetek működtetésének szüneteltetésével nem szűnt meg a szigetek körüli illegális hulladék-elhelyezés, ezért a Városüzemeltetési Osztály szakmai állásfoglalást kért és kapott a SZOMHULL Nonprofit Kft.-től a szigetek működtetésével kapcsolatban:

1. számú javaslat: A Wimmer Ágoston u. – Márton Áron u. kereszteződésénél elhelyezkedő, valamint a Márton Áron u. – Ernuszt Kelemen u. csomópont mellett található gyűjtőszigetek megszüntetése. A fenti családi házas övezeti területeken jelen pillanatban szelektív zsákos gyűjtés is folyik, ezért a megszüntetés nem fog fennakadást okozni, ugyanakkor a felmerülő problémára megoldást jelentene.
2. számú javaslat: Németh László u. elején lévő hulladékgyűjtő sziget megszüntetése és a Nagykar u. 1-3 sz. parkolóban (Orlay mögött) lévő jelenleg karbantartás miatt felfüggesztett hulladékgyűjtő sziget megszüntetése. Ezáltal kevesebb helyszínen kell a szelektív hulladékot begyűjteni, továbbá a szigetek felszámolásával a folyamatos közterületi illegális szemételhelyezés is megszüntethető.
3. számú javaslat: A Viktória utcának a Glória u. felőli végére, valamint a Tulipán utcai park Hóvirág utcai oldalára javasolt visszahelyezni a már korábban is kint lévő szelektív sziget edényeit. A tapasztalatok alapján jól működnek azok a szelektív szigetek, amelyek újbóli kihelyezésre kerültek.

Fentiek alapján kérem a Tisztelt Bizottságot, hogy az előterjesztést megtárgyalni, és a szelektív hulladékgyűjtő szigetek működtetésével kapcsolatban dönteni szíveskedjék.

**Szombathely, 2023. május ,, ,,**

 **/: Horváth Soma :/**

 **alpolgármester**

**HATÁROZATI JAVASLAT**

**…./2023. (V.23.) VISB számú határozat**

A Városstratégiai, Idegenforgalmi és Sport Bizottság a Szombathely város területén lévő szelektív hulladékgyűjtő szigetek működtetése felülvizsgálatának javaslatáról szóló előterjesztést megtárgyalta, és az SZMSZ 54.§ (1) bekezdés 18. pontja alapján a szelektív hulladékgyűjtő szigetek működtetésével kapcsolatban a következő módosításokat támogatja:

1. A Bizottság egyetért a Wimmer Ágoston u. – Márton Áron u. kereszteződésénél elhelyezkedő, a Márton Áron u. – Ernuszt Kelemen u. csomópont mellett található, a Németh László u. elején, valamint a Nagykar u. 1-3 sz. parkolóban (Orlay mögött) lévő szelektív gyűjtőszigetek megszüntetésével.
2. A Bizottság egyetért a Viktória utcában és a Tulipán utcai parkban meglévő szelektív szigetek edényeinek ismételt kihelyezésével.

**Felelős:** Tóth Kálmán, a Városstratégiai, Idegenforgalmi és Sport Bizottság elnöke

(A végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** azonnal